Humza Yousaf
Humza Yousaf Humza Yousaf (2023) Biguhêre - Kodê biguhêre - Wîkîdaneyê biguhêre Humza Haroon Yousaf (jdb. 7ê nîsana 1985an li Glasgow, Skotlenda), siyasetmedarekî skotlendî ye ku ji adara sala 2023an vir ve serokatiya Partiya Neteweyî ya Skotlendayê (SNP) dike. Yousaf di bin rêveberiya Nicola Sturgeon de wekî sekreterê dadê ji sala 2018an heta 2021an û piştre jî wekî sekreterê tenduristiyê ji 2021an vir ve di rêveberiya Skotlendê de xebitî. Humza Yousaf wekî parlamenterê herêma Glasgow Pollok ji sala 2016an vir ve endamê Parlamena Skotlendayê (MSP) bû ku di beriya parlamenteriyê de ji sala 2011an heya sala 2016an nûnertiya herêma Glasgow kiriye. Humza Yousaf wekî endamê malbateke koçberên pakistaniyên li Glasgowê ji dayik bû û li Zanîngeha Glasgowê beşa siyasetê xwendiye. Berî ku wekî alîkarê parlamenê ji Beşîr Ehmed re bixebite, yekem misilman e ku di sala 2007an de wekî parlamenterê Parlamena Skotlendayê hate hilbijartin. Piştî ku Beşîr Ehmed du sal şûnda jiyana xwe jidest dide, Yousaf wekî alîkarên parlamenê bi Alex Salmond û Nicola Sturgeon re xebitî. Beriya ku di sala 2011an de ji bo parlamenê bê hilbijartin, di Navenda Giştî ya SNPê de weke karmendê ragihandinê xebitî. Yousaf ku di sala 2012an de wekî wezîrek alîkar di bin rêveberiya Salmond de hate destnîşan kirin, heya 2014an wekî wezîrê karûbarên derve û pêşkeftina navneteweyî kar kiriye.